Agat
        
         (petroleumsfunn)
Store norske leksikon,Teknologi og industri,Petroleum,Petroleumsutvinning,Petroleumsfelter
Agat er et gassfunn i Nordsjøen. Feltet ligger i blokk 35/3, om lag 85 km ut fra kysten utenfor Måløy. Funnet, som ble gjort i 1980, ligger på cirka 320 m vanndyp og inneholder anslagsvis 43 milliarder Sm³ gass og kondensat.
Operatør er Wellesley Petroleum AS. Historikk Det tyske energiselskapet RWE-DEA (51 %) og Aker Maritime (49 %) fikk 2001 konsesjon til utbygging av feltet. De to selskapene boret våren 2002 en letebrønn noen kilometer fra hovedfeltet Agat for å avklare reservegrunnlaget. Brønnen var tørr.Planene om å bygge ut funnet med undervannskompletterte brønner styrt fra land og rørtransport direkte til fastlandet ble dermed lagt på is. Dersom planene hadde blitt gjennomført, ville Agat ha blitt det første norske petroleumsfelt som ble operert fra land. Les mer i Store norske leksikon Petroleumsfeltene på norsk kontinentalsokkel Eksterne lenker Oljedirektoratets faktasider: Agat